kombinácia Trifed a Ambroxol
Dobrý deň. Chcela by som sa opýtať či je možné kombinovať sirup trifed žltý a sirup ambroxol pre dieťa 6 rokov. Trifed odporúčal lekár na upchatý nos. Ale syn k tomu ešte začal kašľať. A  ide to horší ako sa by chcelo.
Dobrý deň,
ďakujeme za Vašu otázku.
Liek Trifed sa používa na zmiernenie príznakov sprevádzajúcich ochorenia horných dýchacích ciest (napr. senná nádcha alebo iná forma alergickej nádchy) a na uvoľnenie dýchacích ciest pri prechladnutí a chrípkových ochoreniach. V prípade prítomnosti hlienov, ktoré sa ťažko vykašliavajú, je možné liek Trifed bez ovplyvnenia účinku kombinovať s liekmi na podporu uvoľňovania hlienov - Ambroxol.
Vhodné je zamerať sa taktiež na režimové opatrenia, ako je dostatočný príjem tekutín, zvlhčovanie vzduchu, inhalácia a preplachovanie nosa a prínosných dutín.
Na preplach dutín odporúčam
Sea Water
. Jedná sa o hypertonický sprej určený na výplach nosa. Aplikuje sa v prípade potreby 1-2 vstreky do každej nosovej dierky niekoľkokrát denne. Vďaka vysokej koncentrácii soli extrahuje hypertoncký roztok pomocou osmózy prebytočnú tekutinu z nosovej sliznice, čo znižuje opuch sliznice a zlepšuje dýchanie nosom.
Na zlepšenie zdravotného stavu napomáha posilnenie imunity. Pozitívne skúsenosti máme s prípravkom
ArkoDefenses kids.
Obsahuje baktérie mliečneho kvasenia, betaglukán, kolostrum, vitamín D, zinok a selén. Je to intenzívna 7-dňová kúra, ktorú odporúčam zopakovať 3x po sebe s mesačným odstupom medzi jednotlivými kúrami.
Ak sa  príznaky do 3 dní nezlepšia, alebo sa pridružia iné ťažkosti, je potrebné sa obrátiť na pediatra.
Prajem skoré uzdravenie.
S pozdravom
PharmDr.  Patrícia Čečková